Hal Blaine

Hal Blaine (født Harold Simon Belsky; 5. februar 1929 i Massachusetts, død 11. mars 2019 i California) var en amerikansk trommeslager, særlig kjent som studiomusiker. Han spilte trommer på plateinnspillinger med et stort antall svært kjente artister, blant andre Frank Sinatra, Elvis Presley og The Beach Boys. Han markerte seg først som trommeslager i Phil Spectors faste studiogruppe, «The Wrecking Crew».

Som 25-åring spilte han trommer i Count Basies storband. Senere slo han seg ned i Los Angeles og begynte å livnære seg som studiomusiker. Den mest suksessrike del av hans karriere var fra tidlig i 1960-årene til midt i 1970-årene. Han deltok på mange tusen innspillinger, og blir ofte omtalt som verdens mest produktive trommeslager.

I 1990 publiserte han en selvbiografisk bok med tittelen Hal Blaine and the Wrecking Crew: The Story of the World's Most Recorded Musician, der han hevdet å være verdens «oftest innspilte» musiker.

I 2000 ble han tatt opp i Rock and Roll Hall of Fame.

Liste over nummer-én-hits der Hal Blaine spiller trommer 
 «Can't Help Falling in Love with You» – Elvis Presley 	
 «He's a Rebel» – The Crystals	
 «Surf City»  – Jan & Dean	
 «I Get Around»	- The Beach Boys	
 «Everybody Loves Somebody» – Dean Martin	
 «Ringo» – Lorne Greene	
 «This Diamond Ring» – Gary Lewis & the Playboys	
 «Help Me Rhonda» – The Beach Boys	
 «Mr Tambourine Man» – The Byrds		
 «I Got You Babe» -	Sonny & Cher	
 «Eve of Destruction» -	Barry McGuire	
 «My Love» – Petula Clark	
 «These Boots are Made for Walkin'» – Nancy Sinatra	
 «Monday Monday» – The Mamas and the Papas	
 «Strangers in the Night» -	Frank Sinatra	
 «Poor Side of Town» – Johnny Rivers	
 «Good Vibrations» – The Beach Boys	
 «Something Stupid» – Frank & Nancy Sinatra  	
 «The Happening» – The Supremes		
 «Windy» – Association	
 «Mrs Robinson» – Simon & Garfunkel	
 «Dizzy» – Tommy Roe	
 «Aquarius/Let the Sunshine» – The 5th Dimension	
 «Love Theme-Romeo & Juliet» – Henry Mancini	
 «Wedding Bell Blues» -	The 5th Dimension	
 «Bridge Over Troubled Water» -	Simon & Garfunkel	
 «Close To You»	- The Carpenters	
 «Cracklin' Rosie» – Neil Diamond	
 «Indian Reservation» -	Paul Revere & the Raiders	
 «I Think I Love You» -	The Partridge Family	
 «Song Sung Blue» – Neil Diamond	
 «Half Breed» -	Cher		
 «Annie's Song» – John Denver	
 «Top of the World» – The Carpenters	
 «The Way We Were» – Barbra Streisand 
 «Thank God I'm a Country Boy» – John Denver	
 «Love Will Keep Us Together» -	Captain & Tennille	
 «I'm Sorry/Calypso» – John Denver	
 «Theme From Mahogany» – Diana Ross

Andre kjente innspillinger 
I tillegg til dette spiller Blaine trommer på ytterligere mer enn hundre innspillinger som har nådd «top ten». Foruten de artistene som er nevnt på listen over, har han også spilt på innspillinger med John Lennon, George Harrison, Sammy Davis jr., The Monkees, Herb Alpert & The Tijuana Brass, Johnny Cash, Roy Orbison, Glen Campbell, J. J. Cale, The Everly Brothers, Leonard Cohen og Steely Dan. Det sier seg selv at listen kan gjøres mye lengre.

Referanser

Eksterne lenker 
 
 
 
  Drummerworlds profil av Hal Blaine
  Intervju fra LA Weekly
  Artistprofil fra Rock and Roll Hall of Fame
  King of the studio - Hal Blaine
  Intervju med Hal Blaine på Classicbands.com

Trommeslagere fra USA
Grammy Award-vinnere
Medlemmer av Rock and Roll Hall of Fame
Personer fra Holyoke i Massachusetts
Studiomusikere fra USA